Publication: Magyar Közlöny
Issue: MK-1999-106 (Year: 1999, Number: 106)
Era: 1990-2004
Section: okokat a Büntető Törvénykönyvről szóló 1978. évi IV. törvény (a továbbiakban: Btk.) 32. §-a határozza meg, „e)”
Paragraph Index: 604

3. Az indítványozó által sérelmezett helyzet az anyagi jogi és az eljárási jogi rendelkezések sajátos összefonódásának következménye. A törvényalkotó a büntethetőséget megszüntető ok megállapításának feltételeit két ponton szigorította: nem általában a kábítószerélvezők, hanem szűkebb csoportjuk, a már kábítószerfüggők esetében teszi lehetővé a büntetőjogi felelősségre vonás elmaradását, és ennek feltételéül — értelemszerűen — már nem a kábítószerfüggőséget megelőző és gyógyító, hanem csupán a kábítószerfüggőséget gyógyító kezelést határozta meg. A Btk. hatályos rendelkezése tehát e tekintetben a csekély mennyiségű kábítószert saját használatára termesztő, előállító, megszerző, illetve tartó, továbbá a kábítószer fogyasztásával összefüggő, kisebb súlyú bűncselekményt elkövető kábítószerélvező, de nem kábítószerfüggő elkövetők számára súlyosabb elbírálást eredményez, mivel számukra nem teszi lehetővé, hogy a gyógykezelés vállalásával és igazolásával mentesüljenek a büntetőjogi felelősségre vonás alól. A Btk. 2. §-a kizárja a szigorúbb büntető törvény visszaható hatályát, amikor a következőképp rendelkezik: „A bűncselekményt az elkövetése idején hatályban levő törvény szerint kell elbírálni. Ha a cselekmény elbírálásakor hatályban levő új büntető törvény szerint a cselekmény már nem bűncselekmény, vagy enyhébben bírálandó el, akkor az új törvényt kell alkalmazni; egyébként az új büntető törvénynek nincs viszszaható ereje.” E rendelkezés következtében az a kábítószerélvező, de nem kábítószerfüggő személy, aki 1999. március 1-je előtt megvalósította a Btk. akkor hatályos 282. §-ának

Source: https://magyarkozlony.hu/hivatalos-lapok/4177df3de57542a8442292dcc16bc2f07980889a/dokumentumok/d17923cfc9b8df4fd93a7f36ab86aa7f6dcc4715/letoltes